open-index/open-wikipedia-markdown huggingface dataset:
Pairkgait, Dumfries an Gallowa

**Pairkgait** () is a smaw veelage in the historical coonty o Dumfriesshire in Dumfries an Gallowa, Scotland. The veelage centre is locatit juist til the east o the A701 road, aboot 8 mile north o Dumfries and a wheen o miles east o the Forest o Ae. The're a smaw primary schuil locatit ae mile til the east o the veelage.

Pairkgait umwhile hid a post office an a inn, bit thay is noo closed. The veelage is situatit in the umwhile pairish o Kirkmichel, an Kirkmichel Kirk is aboot ae mile til the wast. Services conteena tae be haudit in the kirk, awtho no ilka week. The veelage is hame tae twa main businesses: Clark Tracks, an ingineerin business focused on the forestry sector; an James Glen, Motor Ingineers. Forby, immediate til the east o the veelage is the umwhile Barony College, noo Barony Campus, ane o fower campuses comprisin Scotland's Rural College (SRUC),

The veelage is served bi busses that rin atween Dumfries, Moffat, an Glesga. The bus service fae Dumfries til Edinburgh via Moffat serves the veelage an aw.

## References
Penpont, Dumfries an Gallowa

**Penpont** is a veelage aboot 2 mile wast o Thornhill in the historical coonty o Dumfriesshire, in Dumfries an Gallowa, Scotland. It is near the infaw o the Shinnel Watter an the Scaur Watter rivers in the fithills o the Soothren Uplands. It his a population o aboot 400 people.

## Archaeology

The're several archaelogical sites nearby, includin Late Bronze Age hill fots on Tynron Doun an on Grennan Hill, an a lang cairn at Capenoch Loch datin fae the 2t or 3d century.

## History

The toponym *Penpont* means "brig-heid" in the Cumbric leid aince spoken in the region. 

The A702 road passes throu Penpont. Wast o Thornhill is crosses the River Nith on a twa-airched stane brig in Penpont pairish. It wis built in the 1760s efter the presbytery o Penpont raised £680 taewart the cost. Wark startit aboot 1774, bit in 1776 the brig clytit. The brig wis completit in 1778 an strenthent in 1930-31. The brig is a Category A leetit biggin.

Penpont's Kirk o Scotland pairish kirk is a Gothic Revival biggin completit in 1867. It is a Category B leetit biggin. It his an Art Nouveau Communion table made in 1923.

Penpont's war memorial wis made bi Glesga sculptor William Kellock Brown an instawed in 1920. It is a bronze statue o an infantryman wi his rifle pyntin dounwart, his haunds restin on the butt an his heid slicht boued.

## Namely fowk

* Sir Hugh Steuart Gladstone FRsE FZS (1877-1949) - ceevil servand an ornithologist, Laird Lieutenand o Dumfries, bade at Capenoch Hoose in Penpont.

* Joseph Thomson (1858-1895) - geologist, explorer, the Thomson's gazelle is name't efter him. He wsis born in Penpont.

* Andy Goldsworthy (born 1956) - sculptor, he his bade in the veelage syne 1986 an he his a warkshap there. 

* Kirkpatrick MacMillan, the inventor o the bicycle, wis born an dee'd in Keir, ae mile sooth o Penpont.

* Joanna Lumley (born 1946) - Breetish actress, she his a hame near Penpont

* Hugh McMillan (born 1955) - scots poet an short story writer.

## References

## External links

*Penpont Heritage
Sanheid

**Sanheid** (English: **Sandhead**) is a smaw veelage in the historical coonty o Wigtounshire in Dumfries an Gallowa, Scotland. It leuks oot ower Luice Bay, 7 mile sooth o Stranrawer. The auld main road, name't "Main Street", rins throu the veelage, bit noo teh A716 road passes by it wi a narrae an twistin cairiagewey. The veelage developit as a strip veelage wi a smiddy an a schuil bi 1850, and the bay wis uised for laundin lime an later coal.

The veelage schuil is situatit abuin the veelage, an a bit north o the schuil is Balgreggan Motte that staunds abuin the A716. The motte wis the first in a line o early castles alang the eastren shore o the Rhins. The tap wis uised bi the Ryal Observer Corps durin Warld War II as a leukoot pynt, bit in earlier times the castle wis made fae wuid and wis inevitable burnt doun til the grund bi spulyin forces. The veelage is locatit near RAF West Freugh.

In 1902 the first wireless telegraph station wis estaiblisht atween Sagar Island in Indie an Sanheid. 

## Gallery

File:View from Sandhead Beach.JPG|Sanheid Beach
File:Sandheadmainstreet.jpg|Sanheid Main Street


## References
Robgill Tour

**Robgill Tour** is a tour hoose near Ecclefechan in the historical coonty o Dumfriesshire in Dumfries an Gallowa in Scotland on the baunks o the Kirtle Watter. It wis ane o a nummer o tours built alang the mairch as pertection again incursions bi the Breetish.

The tour wis awnt for centurys bi Clan Irvine, spelt as Irving an aw, bit a report fae 1834 shaws that it was awnt bi James Smail bi that time. He hid acquire'd it fae Sir Emelius Iriving.

## Etymology

The name is fae the Auld English personal name *Hreodbeorht* (modren name: Rabert) an the Auld Norse *gil*(gill). The name wis recordit as *Redbeilgill* in 1125.

## History

The tour wis likely built aroond 1540 bi the Irvine faimily that awnt Bonshaw Tour, bit some writs shaw that it wis built in 1430. Robgill Tour wis the "blue-prent for Bonshaw Tour" (that is 1,320 yaird awa) that wis built in the same era.

Robgill Tour wis muckle modified in the 19t century. It hs been leetit as a Category B biggin syne 1971. The leetin shawed that the structur - "a middlin-sized big hoose ... wi a crenellatit reteenin waw" - wis buil in several phases maistly in the late 18t an early 19t century, awthou the kirnel wis a 16t century tour.

A subsequent report at the time shawed that the war a "fine stable block dating from the later 19th C. and a sizeable walled garden with a large glasshouse. The stable block has gained a swimming pool and there is a large indoor equestrian area.". The stable block is Category B leetit an aw, as is the Gate Lodge an Gate Piers. The Wawed Gairden is Category C leetit.

An 1889 beuk aboot the airchitectur o Scotland states that aboot 10 year earlier, the tour wis modified: "willfully pulled down to the level of the hall floor" tae allou for a haw that wad connect it til the new, adjynin hoose that wis being built.

A 1973 meenit o the haudin shawed that the awner wis a Mr Shaw.

A 2013 prospectus provided a hantle o diagrams, photaes, an descrievins o ilk element o the houdin. A 2019 meenit statit that it hid "six receptions roms, an indoor swimming pool, a games room, gym, indoor riding arena, a six-car garage, and a separate two-bedroom gate lodge". The big hoose wis recent sortit an wis said tae hae ootstaundin equestrian faceelitys.

## References

* RCHAMS
Templand

**Templand** is a veelage in the historical coonty o Dumfriesshire in Dumfries an Gallowa, Scotland. It is a wheen o miles nor'wast o Lockerbie. Templand wis built durin the Industrial Revolution. Whan the nearby saundstane quarrel (Corncockle Quarrel wis built it became hame tae mony quarrel wirkers. Stane fae the quarrel wis uised in the biggin o the Kelvingrove Art Gallery and Museum in Glesga and wis quarrelt for the replenishment o the gailerie that wis completit in 2006. At the heicht o acteevity up til the 1930s it hid its ain mineral lien fae whit is noo the West Coast Main Line an up tae sax trains per week o stane wis muived tae Glesga an ootthrou Scotland.

Templand lies atween the Corncockel wuidland, a sump, an the Kinnel Watter. Geographical it is believed that the enteer Templand auries is on a gey muckle leck o saundstane, acause o the River Annan cairyin saund doun fae the Moffat aurie. 

## References
Kelloholm

**Kelloholm** is a veelage in the historical coonty o Dumfriesshire, in Dumfries an Gallowa, Scotland. It his a primary schuil, a public hoose, an several shaps. Kelloholm lies neist tae Kirkconnel an the twa hae began tae mell. Kelloholm wis oreeginal biggit tae serve the mony mines in the aurie, bit aw o thaim hae noo closed.

## History

Kelloholm gets its name fae the Kello Watter and the veelage begoud tae appear in the early 20t century.

## Governance

Kelloholm is a pairt o the [Dumfriesshire, Clydesdale and Tweeddale constituency an is representit bi the Scots Conservative Pairty MP David Mundell.

## Transport

The A76 road rins throu the aurie. Kelloholm is served bi bus routes 221 an 246.

The aurie is served bi the Kirkconnel railwey station on the Glasgow South Western Line.

## Namely fowk

* David Wells (born 1960) - astrolger, speeritual medium

## References
Kirkbean

**Kirkbean** is a smaw veelage an ceevil pairish on the Solway Firth, in the historical coonty o Kirkcoubrieshire in Dumfries an Gallowa In the 2001 census, the fower smaw veelages makkin up the pairish o Kirkbean hid an awthegither population o 643 people. The pairish includes an aw the clachan o Loaninfit. 

## History

The pairish wis the depairtur pynt for thoosands o Scots seekin a better life in the American an Australian colonys durn the late 18t and early 19t centurys. Convicts wis transportit an aw tae Australie fae here, makkin the pairish a rich soorce o genealogical history.

### Kenspeckle residenters

* John Campbell (1720-1790) - Breetish naval officer, navigation expert, colonial governor o Newfoundland Colony, noo a pairt o the province o Newfoundland an Labrador in Canadae, wis born here.

* James Craik (c.1727-1814) - Physeecian General o the Unitit States Airmy, personal doctor and freend o George Washington.

* John Paul Jones (1747-1792) - foonder o the Unitit States Navy, rear-admiral o the Navy o the Roushie Empire.

* Helen Craik (c. 1751-1825) - poet, novellist

* William Stewart Ross (1844-1906) - writer, publisher, secularist thinker aften kent as "Saladin"

* Jean Thurot (1755-1883) - son o François Thurot, a French naval commodore an kepper, wis buirit in Kirkbean buirial yaird.

* Herbert James Gunn (1893-1964) - airtist, bade wi his faimily in Caresthorn durin Warld War II.

## Naitural heritage

The local strands an the bird-rich merse where a hantle o seabirds bide or ower-winter is a pairt o the naitural heritage o the pairish. Veesitors til the National Naitur Reserve on the faur side o the River Nith come tae watch the birds on the Carsethorn foreshore, afore conteenain til the naitur reserves at Soothick and Merseheid.

The veelage his an offeecial community wabsteid.

## References
Kirkconnel

**Kirkconnel** (Scots Gaelic *Cille Chonaill*) is a smaw pairish in the historical coonty o Dumfriesshire in Dumfries an Gallowa, Scotland. It is locatit on the A76 road near the heid o Nithsdale. Maistly it his been a sportin community. The came comes fae the The Kirk o Saunt Conal. In 1850 the veelage hid anely ae street. Neist tae Kirkconnel is a separate veelage cried Kelloholm.

It is associatit an aw wi the ballant *[[Helen of Kirkconnel]]*.

## History

The early kirk an sattlement wis situatit at the fit o Kirkland Hill on the drave fae Ayrshire tae Lanrikshire that follaed the stey slent aside the Glenaylmer Burn. Whether Saunt Conal wis an Irish monk or the son o a local hird that wis befreendit an eddicatit bi Glesga's Saunt Mungo, Christianity cam early tae this pairt o Nithsdale. A Celtic cross , upsetten in 1880 bi the Duke o Buccleuch at the instigation o the meenister, the Rev. John Donaldson, merks teh reputit buirial place o Saunt Conal. Fae the neebourheid o the cross, on a clear day, can be seen the kirks at Kirconnel, Sanchar, an Kirkbride, aw associatit wi Saunt Conal.

St Conal's Kirk is ane o the auldest kirk sites in Soothren Scotland, wi archaeological remeens datin til the 9t century and the praisent steid o a kirk datin back til the 12t an 13t centurys.

Life chainged greatly for this smaw toun in the 1890s whan a coal pit wis appent at Fauldheld. Coal hid aye been howkit in the destrict afore, bit niver in lairge amoonts. Fae than on coal ringt the life o the wee toun. The coal indistry muived awa in recent decades, an wi it a muckle o the population.

## Transport

The A76 road rins throu the aurie. Kirkconnel is served bi bus routes 221 an 246.

Kirkconnel is served bi Kirkconnel railwey station on the Glasgow South Western Line.

## Namely fowk

* Alexander Anderson (1845-1909) - Scots poet and leebrarian, better kent as The Surfaceman.

* Willie Ferguson (1901-1960) - fitbawer wi Queen of the South F.C., Chelsea F.C., an St Bernard's F.C., manager at Queen o the South F.C. 

* Kris Haddow (born Kris Clark 1981) - Scots playwricht, poet,  an performer

* Bill Taylor (born 1938) - fitbawer wi St Johnstone F.C., Stirling Albion F.C., Partick Thistle F.C., an Luton Town F.C. 

* Sam Hastings - fitbawer wi Hamilton Academical F.C. an Clyde F.C..

## References

## External links
*

*Video an commentary on Kirkconnel Railwey Station
*Video an commentary on Alexander Anderson, poet
Locharbriggs

*Locharbriggs* is a veelage in the historical coonty o Dumfriesshire in Dumfries an Gallowa, Scotland. It is locatit near the Lochar Watter, 2.7 mile nor'nor'east o the toun o Dumfries. It wis ane o several veelages that stuid on the edge o Lochar Moss that wis lairgely reclaimt in the 19t century. Accordin til the 2011 Census, the Locharbriggs quarter (that includes neebourin Heathhall) was 6,031.

Locharbriggs is kent for the quarrelin o kenspeckle reid saundstane that his been uised for biggins in touns and ceetys includin Dumfries, Glesga, an Edinburgh. The stane his an aw been exportit forder afield, includin for the biggin o the steps o the Statue o Leeberty in New York Ceety in the Unitit States. Anely ae quarrel noo remeens acteeve.

The veelage's amenities include bus services, three local shaps, a public hoose (the Lochar Inn), a social club, a Chinese cairy-oot, a fish an chip shap, hairdressers, a community center. a leebrary, and a primary schuil.

## References
Elrig

**Elrig** (, meanin "the deer rin" is a clachan in the historical coonty o Wigtounshire in Dumfries an Gallowa, Scotland. It is locatit in the Machars, an is aboot 3 mile north o Port William.

Elrig is the birthplace o the author an naituralist Gavin Maxwell (1914-1969) that wis born at the Hoose o Elrig. The hoose wis biggit in 1912 for his paurents Aymer an Leddy Mary Maxwell bi the airchitechts John Stewart & George Paterson. His boyheid is recoontit in *The House of Elrig*, publisht in 1965. The hoose an grunds o his faimily estate is preevat wi no public aiccess. http://www.scottisharchitects.org.uk/building_full.php?id=213757

Atween 1941 an 1946 the poet Oskar Kokoschka an his guidwife Olda spent several weeks ilk simmer wi the new awner o the House o Elrig, the fallae refugee, Czech Professor Emil Korner.https://www.kirkcudbrightgalleries.org.uk/artists-footsteps/artist/oskar-kokoschka/

## Etymology

The toun's name derives fae the oreeginal Gaelic placename, *An Eilreig*. The Gaelic leid arrived in Gallowa in the 7t century an the leid wis strang yet in Wigtounshire in the 18t century.

## Auncient moniments

A staundin stane, the Carlin Stane, can be fund on The Drry, near til the heid o Elrig Loch, that is hame an aw til the remeens o a crannog. The ruins o a medieval chaipel can be fund at Barhobble, that is near til the Hoose o Elrig. Nane o the abuin anes is within Elrig itsel, bit is locatit relative near til teh sattlement in Mochrum pairish.

## Politics

The cooncil aurie o Port William represents Barrachan, Port William, Mochrum, and Menreith as weel as Elrig. 885 fowk bide in the aurie. Thare is 18 cooncillors that rin the region an the cooncil meets ilk month at the Talla MhicShuial in Port William. Elrig is in the 02 electoral destrict for the Comhairle na Roinne.

## Transportation

Thare is no rail service, bit thare is a bus service:

* 415 *Newton Stewart - Machair*.

## References

## External links

* Loch Elrig Crannog at the Megalithic Portal
*http://www.scottisharchitects.org.uk/building_full.php?id=213757
*https://www.kirkcudbrightgalleries.org.uk/artists-footsteps/artist/oskar-kokoschka/
Clachanmore

**Clachanmore** is a veelage in the Rhins o Gallowa near Ardwell in the historical coonty o Wigtounshire in Dumfries an Gallowa, Scotland. It his been kent an aw as Law Ardwell.

The name o the veelage means 'muckle clachan' (Scots Gaelic: Clachan Mòr) an micht derive fae a stane circle that umwhile stuid there.  There is the remeens o a circular pen on Barrack Knowe near Heich Clachanmore fermhoose. 

Clachanmore schuil is the maist kenspeckle biggin in the veelage. The biggin dates tae 1831 an wis the schuil for Ardwell. There is a smaw dominie's hoose neist door. Until 2003 it wis an airt gailerie, it is noo a preevat hoose.

## References

## Sources
* Clachanmore at Gazetteer for Scotland
Early Scots

**Early [[Scots leid|Scots]]** wis the emergin leid o the Northren Middle Inglis speakin pairts o Scotland in the while afore 1450. The northren teeps of Middle Inglis descendit frae the Northumbrie byleid o Auld Inglis. At this time, spikkers cried the leid 'Inglis' (or ither siclyk variations lyk *Ynglis*).

Early examples sic as John Barbour’s *[[The Brus]]* an Andrew o Wyntoun’s *Chronicle* are best explaint as pairt o Northren Middle Inglis as weel as forerinners o later Scots. The nemm Scots wisnae applied tae the leid until later, in the Middle Scots period.
The Lochans

**The Lochans** ( *Lochans*) is a wee toun aboot 2.5 mile sooth o Stranrawer, in the auld coonty o Wigtounshire in Dumfries an Gallowa, Scotland. Its name is fae "Lochan" is the Scots Gaelic wird for a wee loch.

## Auries o Historical Significance
The Lochans Mill in the 19t century wis a sma twa-flet range, wi waws made o stane grummel an ruift wi sclate. In the late 1700s it wis biigit as a meal mill. The wheel at its side wis made fae casten airn. The wheel hid sax spaiks an is muntit on a casten-airn aixle. The wheel is 12 fit across bi 4.5 fit wide. Awthing inby his been remuived so thare is no machinery.

## References
Menreith

**Menreith** (English: **Monreith**) is a smaw seaside veelage in the Machars, in the historical coounty o Wigtounshire in Dumfries an Gallowa, Scotland. 

A ruint kirk near Menreith is cried "Kirkmaiden-in-Fernis" an wis dedicatit tae St Median. The chancel wis rebuilt as a mausoleum for the Maxwell faimily o nearby Menreith Hoose and that Sir Herbert Maxwell, 7t Baronet is buirit in. Within the kirkyaird is the last restin place o Caiptain François Thurot, A French kepper caiptain that lost his lilfe in a sea battle aff the Mull o Gallowa.

Abuin the kirk on the clift is the memorial tae Gavin Maxwell the naituralist and author o *[[Ring of Bright Water]]* - an otter, sculptit bronze bi Penny Wheatly in 1978. On veesits back til the faimly seat o Menreith Hoose, Maxwell wad exerceese his tame otter Mijbil on the strand ablo.

## References
The Whaup

**The Whaup** (English: **Whauphill**) is a smaw veelage locatit in the Machars in the historical coonty o Wigtounshire in Dumfries an Gallowa, Scotland.

The Whaup is a hub that uphauds the local industry, mainly fermin an agricultur. Thare is twa tractor shaps: a faimily-run Massey Ferguson dealerskip, an a brainch o Gordon's Agricultural Engineers. Thare is a brainch o Tarff, a kintra shap, and feed merchand. Thare is an aw a post office, and a veelage haw.

The Whaup uised tae hae a railway station, a veelage shap, a hottle, an a public hoose, but sadly the advent o the motor caur, an Lord Beecham endit the railwey station, and the veelage shap follaed quick. The hottle wis closed whan the change-keeper dee'd o cancer. Recent drink-drivin laws an an increase in alcohol taxin hid caused revenues in the public hoose tae faw til the pynt whaur it wis no langer viable and it closed. Cooncil cuts wis gaun tae cause the veelage haw tae close bit in an end tae the lang-term dwinnlin in The Whaup, a community group his noo taen control o the veelage haw fae the cooncil an is uisin it successfu tae rin local community events. 

## Namely fowk

* Patrick Alexander Vans Agnew (1822-1848) - Breetish ceevil servand o the East Indie Company, whase murther durin the Siege o Multan bi the reteeners o Dewan Mulraj Chopra led til the Seicont Sikh War an til the Breetish annexation o the Pubjab.

* Robert Vans Agnew (1817-1893) - Scots Conservative Pairty politeecian. He wis electit as the UK Member o Pairlament for Wigtownshire at a bi-election in 1873.

## Barnbarroch Hoose

Barnbarroch Hoose, the auncestral seat o the Vans Agnew faimily, wis a Classical hoose built in 1780, wi later addeetionsan remodelin bi John Claudius Loudon in 1806. The Hoose is noo a shell haein been burnt doun in 1942, killin Mrs Vans Agnew.

## References
Port Logan

**Port Logan**, umwhile **Port Nessock**, is a smaw veelage in the pairish o Kirkmaiden in the Rhins o Gallowa, in the historical coonty o Wigtounshire in Dumfries an Gallowa, Scotland. The Scots Gaelic name is **Port Neasaig**.

Port Nessock Bay is noo aw that remeens o the wastren end o a kyle that in post-glacial times separatit the main pairt o whit is noo the Rhins o Gallowa fae three smawer islands til its sooth.  Thare wis a ruint pier in the bay in 1790, at that time kelp an pasper (samphire) wis ingaithert on the coast til the sooth.

The veelage wis planned; it wis creatit bi Colonel Andrew MacDowall (Douall), the laird o Logan, in 1818. MacDowall biggit a quay an bell tour designt bi Thomas Telford an a causeyed road leadin tae thaim. This causey mart the viewin seawart o the existin hooses on the Lawer Road (Laigh Row), whase woners MacDowall expectit tae flit til a new Upper Road; in the event, thay walcame't the shelter it providit fae the gell onshore winds, an prefert tae stey pit, thou subsequent maist o thaim addit a seicont storey so rekiverin some o the sea view.

## Chairacter an faceelitys

Faceelitys include a veelage haw that uised tae be the local lifeboat station. It is rin bi a local comatee an is completely sel-fondin. In recent years it haes been uised for a range o social events sic as waddins an tae celebrate Hogmanay an St Andra's Day. It is whiles uised for meetins o the Kirkmaiden Community Cooncil. Thare is a wee pairt-time post-office, as weel as a smaw mercat gairden supplyin local businesses an the public.

For a couple o years until 2006 thay includit an aw a newly built cafe wi braw views cried the Butterchurn; houiver, this ane wis syne closed, and covertit intil a preevat hoose.

## Tourist attractions

The Logan Fish Pownd, Logan Botanic Gairden, an Logan Hoose Gairden is nearby. Logan Fish Pownd wis built an aw bi Colonel Andrew McDouall, oreeginal as a fish laidner for Logan Hoose in 1788 an completit aboot 1800, wi a Keeper's Cot an Bathin Bothy that staunds yet as pairt o the modren Logan Fishpond Marine Life Centre. As o 2016, the Fishpond, the auldest naitural marine aquarium in the UK, gin no the warld, is a tourist attraction yet, appent again unner new management. The storey o Logan Fishpownd can be fund at the wabsteid o Historic Scotland. http://portal.historicenvironment.scot/designation/LB13567

## Media associations

The veelage wis uised atween 2001 an 2003 as the settin for a BBC series, *[[Two Thousand Acres of Sky]] starnin actress [[Michelle Collins]]

2017 saw the filmin o *The Vanishing* (umwhile *Keepers'') starnin Gerard Butler, Peter Mullan, an newcomer Connnor Swindells.

## USAAF Douglas C-47 skroil

On 27 Julie 1944, twa Douglas C-47 Skytrains (ane wis serial nummer 42-93038) o the Unitit States Airmy Air Forces wis on a flicht fae Filton til a stap at Prestwick afore fleein on til the Unitit States. The flicht wis transportin woundit sodgers. The flicht encoontert bad wather, an the pilot o 42-39030 tried tae win altitude tae get clear o the clifts. The C-47 skroilt intil the clift side at Port Logan, whaur aw 22 passengrs an crew dee'd.

## References
Aiplegarthtoun

**Aiplegarthtoun** (English: **Applegarthtown**), kent an aw as **Aiplegarth** or **Aiplegirth**) is a veelage near Lockerbie in Annandale, in this historical coonty o Dumfriesshire in Dumfries an Gallowa, Scotland.

Aiplegarthtoun is situatit on the east bank o the River Annan close tae its infaw wi the Nethercleugh Burn. It is 3.1 mile wast o Lockerbie. the name is derived fae the Auld Norse leid an it means "aiple yaird" or "orchart". Keeng Edward I o England offert an oblation at a chaipel in the pairish on his wey tae Caerlaverock.

Aiplegarth Primary Schuil lies acroos the A74(M) motorwey aboot 2 mile nor'nor'east o the veelage. The primary schuil wis foondit bi the Jardine faimily in the 19t century an wis replenisht an reappent in 1994.

The Clan Jardine chiefs wis estaiblisht at Aiplegarth bi the 14t century. Sir William Jardine, 7t Baronet wis a weel-kent naituralist an geologist. The oreeginal seat o the Jardines o Aiplegarth wis at Spedlins Tour, biggit in the 15t century ower the site o a forgane tour that haed been the faimily seat syne the 12t century. In the early 19t century the faimily seat wis muived across the River Annan tae Jardine Haw.

The Aiplegairthtoun Wildlife Bield at nearby Dryfeholm wis estaiblisht in 1984 bi convertin a piece o law-producteevity agricultural laund intil a slump tae attract resident an migratory birds. An artifeecial saundbank wis creatit an aw an this ane wis colonised bi saundy mairtins. This haes alloued scientists tae study the breedin behaviour thir birds an haes providit an exemple that haes been replicatit elsewhaur.

## References
Boreland

**Boreland** is a veelage in the historical coonty o Dumfriesshire, in Dumfries an Gallowa, Scotland. The veelage is locatit in Eskdale, aboot 7 mile north o Lockerbie on the B723 road til Eskdalemuir. The veelage haes a smaw primary  schuil..

Thare is anither smaw veelage in Perthshire, ane near Dysart in Fife, an a rowth o clachans an ferms ootthrou Scotland, lairgely in the Central Belt an the sooth, wi a parteecular prevalence in Dumfries an Gallowa. The term is fae the Scots "buird-land" or "brod-land, meanin "table-land" or "laund that direct supplies the laird's table or buird/brod".

## References
Carronbrig, Dumfries an Gallowa

**Carronbrig** (English: **Carronbridge**) is a veelage in the pairish o Morton in the historical coonty o Dumfriesshire in Dumfries an Gallowa, Scotland. The veelage is at the infaw o the A76 road an the A702 road, aboot ae mile north o Thornhill. The clachan o Enterkinfuit is juist til the north. Tae the wast o the veelage the Carron Watter flowes intil the River Nith. Carronbrig Sawmill is in the veelage an it is a Category B leetit biggn, built in the 1850s for the Duke o Buccleuch's Drumlanrig estate.

Carronbridge railwey station on the "Nith Valley" line wis locatit near the clachan o Enoch an is the site an aw o the Carronbrig railwey viaduct. The line remeens appen tae passenger an fraucht traffeck. 

A namely resident is David Vernon, kent for his lang-distance rinnin an his appearance on the Chainel 4 tv shaw "Countdown". 

Drumlanrig Castle an Tibbers Castle is nearby.

## References
Collin, Dumfries an Gallowa

**Collin** is a smaw veelage atween Dumfries and Gretna in the historical coonty o Dumfriesshire in Dumfries an Gallowa, Scotland. It is locatit on the Lochar Watter, an the A75 road. It lies 3.3 mile east o Dumfries and 12.4 mile nor'wast o Annan. It haes a seemetry. 

## References
Drysal

**Drysal** (English: **Dryfesdale** () ) is a ceevil pairish in the historical coonty o Dumfriesshire in Dumfries an Gallowa, Scotland. 

## Owerview

The pairish kirk o Drysal, locatit in the centre o Lockerbie, wis dedicatit tae Saunt Cutbear (Cuthbert). In 1116 it belangt til the See o Gallowa.

The ceevil pairish o Drysal includes the toun o Lockerbie that has apparent existit syne the daays o Viking influence in this pairt o Scotland in the speal aroond 900 AD (CE). The name o Lockerbie means *Lockard's ferm* in the Auld Norse leid. The presence o the remeens o a Roman camp ae mile til the wast o the toun suggests its oreegins micht hae been even earlier. Lockerbie first entert recordit history as *Lokardebi* in 1306.

Strang auld tours wis at Netherplace, Auld Waws, Kirktoun Mains, Myreheid, and Daltonheuk.

Remeens o aicht camps, some square or Roman, ithers circular o Caledonian, occur in different places, maistly on hilltaps. Twa o thaim, Roman an Caledonian, face ilk ither on hills til the nor'east o Bengall veelage.

## Pan Am Flicht 103

Drysal Seemetry haes the main UK memorial til the veectims o the bombin o Pan Am Flicht 103 that occurt on 21 December 1988 ower the toun o Lockerbie. Thare is a semi-circular stane waw in the Gairden o Rememberance wi the names an nationalitys o aw the veectims alang wi individual funeral stanes an memorials. Inside the chaipel thare is a beuk o rememberance.

## Reference

## External links

*Ceevil Pairish Map o Dumfriesshire , shawin the Ceevil Pairish o Drysal in Dumfriesshire within the Destrict Cooncil Region o Dumfries an Gallowa  
*Popular Rymes. pub. 1842 bi William an Robert Chambers. pp.10-11
Glencairn

**Glencairn** is an ecclesiastical an ceevil pairish in the historical coonty o Dumfriesshire, in Dumfries an Gallowa, Scotland.

## Location

Accordin tae John Bartholomew's 1887 *Gazetteer of the British Isles*, the pairish in wast Dumfriesshire kivert 30,083 acre. The pairish includit the veelage o Minnyhive, an lay 8 mile soothwast o Thornhill railwey station. In 1887 the pairish haed a population o 1,737. As o 2011, the community cooncil, includin the veelages o Kirkland an Minnyhive, haed a population o aboot 945.

The community cooncil streetches alang the dale formt bi Dalwhat Watter an syne the Cairn Watter. Minnyhive is surroondit bi hills, and lies at the ppynt whaur the Dalwhat Watter, Craigdarroch Watter, and Castlefairn Watter converge tae form the Cairn Watter, that flowes doun the Cairn Dale tae jyne the River Nith juist north o Dumfries.

The smaw amoont o flet laund in the cooncil aurie is vulnerable tae fluidin.

## History

The Cunninghams teuk the title o Yerl o Glencairn fae the pairish. Glencairn Castle in Minnyhive, noo cried Maxwelton Hoose, dates back tae 1370. First awnt bi the Dennistouns, it wis passt bi mairiage tae Clan Cunningham, whase chiefs becam the Yerls o Glencairn in 1488. In 1611 the castle wis selt til the Laurie faimily. Annie Laurie, the subject o an auld Scots poem, wis born in the castle in 1682. The oreeginan tour hoose haes been muckle stendit an modrenized, an is noo mair o a big hoose nor a castle. The hoose haes been replenisht an is noo a preevat dwallin.

James Renwick (1662-1688) wis born in Minnyhive, the son o a weaver. He becam a Scots meenister, an he wis the last o the Covenanter mairtyrs. Efter the Covenanter John Blackadder haed been flemit fae his pairish at Troqueer, near Dumfries, in 1662 he flittit tae Caitloch in Glencairn pairish, whaur he whiles preachit tae lairge assemmlys. Whan the authoritys heard aboot his acteevitys, he was gart tae flit again, an begoud a wanderin life.

The Glencairn Pairish Kirk becam a Category A leetit biggin on 3 August 1971. The Gothic-style kirk wis built in 1836 til a design bi airchitecht William MacCandlish o Dalry. The transept haes an unuisual arrangement o a lairge airched appenin wi the north windae an 3 doors recesst on the north waw. Thare is a white merble moniment tae Walter Ross Munro (dee'd 1816) on the east waw. The kirk conteens a bronze bust o the Rev. Patrick Borrowman bi James Paterson made in 1900.
## References

*
Halywuid, Dumfries an Gallowa

**Halywuid** (English: **Holywood**) is a veelage an ceevil pairish in the historical coonty o Dumfriesshire in Dumfries an Gallowa, Scotland. The veelage wis developit in the mid 20t century. In 1949 aichteen hooses wis biggit bi the coonty cooncil an follaed short efter bi anither 38.

Dercongal Aibey (or Halywuid Aibey) wis a Premonstratensian aibey that wis estaiblisht in 1225 an dissowlit in 1609. The aibey wis demolisht an uised tae build the pairish kirk in 1778. As o 2002, no remeens wis veesible.

The name Dercongal means "Congal's aik shaw". The name Halywuid refers tae this aik shaw. The saunt commemoratit in this name micht be Convallus, a disciple o Saunt Mungo. Houiver, thare is a number o ither saunts that the dedication coud applee tae. The surroondin laundskip haes several prehistoric moniments, includin twa cursi an the Twal Apostles stane circle, that suggests a conteenuity o a saucrit or admeenistrative tradeetion in the aurie.

The pairish aforehaund haed three schuils: Speddoch, Steilston, and Holywood, near the veelage. The praisent schuil biggin wis biggit in 1967. Its catchment includes the Woodland aurie o Dumfries an pairt o the catchment o Auldgirth Primary Schuil that closed in 2000.

Holywood railwey station appent as Killylung in 1849 bit wis renamit Holywood within a year, an it closed in 1949.

## References
Eaglesfield, Dumfries an Gallowa

**Eaglesfield** is a veelage in the sootheast o the historical coonty o Dumfriesshire, in Dumfries an Gallowa, Scotland. 

## History

Eaglesfield is o auncient oreegin, an Blacket Tour is the umwhile seat o an auld Mairches faimily, Clan Bell, a sept o Clan Douglas. Thare is some commune aboot the oreegin o the first element o the name that micht derive fae the Celtic wird for a kirk - *eglwys* in modren Welsh or *eaglais* in modren Scots Gaelic.

Springkell Hoose is a Palladian big hoose built 1734.http://portal.historicenvironment.scot/designation/LB9805 Addeetions wis made in 1818 bi airchitect Alexander Johnstone, an forder alterations an inby remodelin wis made in 1894.

Mony o the biggins in the veelage is o recent buildin, fae the 19t an 20t centurys. The veelage is a guid exemple o a linear sattlement, as maist of it is in an aroond a single road.

The nearest toun til Eaglesfield is Annan, that is locatit aboot 7 mile awa.

## References
Kirkmahoe

**Kirkmahoe** is a ceevil pairish in the historical coonty o Dumfriesshire in Dumfries an Gallowa, Scotland. The pairish conteens the smaw veelages o Kirktoun, whaur the pairish kirk is locatit, Dalswintoun, an Duncow. It is boondit bi the pairishes o Dumfries til the sooth, Halywuid an Dunscore til the wast, an Kirkmichael an Tynwald til the east.

The name Kirkmahoe commemorates Saunt Kentigern (kent as Saunt Mungo an aw), the patron saunt o Glesga. The name *Mo Choe* is the Scots Gaelic equvalent o Mungo, the Cumbric diminutive form o Kentigern.

## References

## External links

* Kirkmahoe at scotlandsplaces.gov.uk
Kirkpaitrick Fleemin

**Kirkpaitrick Fleemin** (English: **Kirkpatrick Fleming**, Scots Gaelic: *Cill Phàdraig*) is a veelage an ceevil pairish in the historical coonty o Dumfriesshire in Dumfries an Gallowa, Scotland. It is locatit aboot 3.4 mile nor'wast o Gretna, an 5 mile wast o Annan, atween the Kirtle Watter an the A74(M) motorwey. Fae the veelage road, the Solway Firth an the Cumbrian hills is veesible. It haes little licht pollution, giein guid views o the nicht sky.

The name is derived fae the pairish kirk, dedicatit tae Saunt Paitrick, and the Fleming faimily, the local lairds that bade at Redhall. The medieval pairish kirk wis gien tae Gisborough Priory in Cleveland in England bi Robert de Brus, 2t Laird o Annandale, aroond 1170, tho this connection prescribit efter 1330. The praisent kirk dates til the 18t century, an is pertectit as a Category B leetit biggin.

The veelage wis served bi the Kirkpatrick railwey station on the auld Caledonian Railway line fae 1847 tae 1960.

It haes an aw a caravan an campin site, Bruce's Cove, that blowsts a cove ledged uised bi Keeng Robert the Bruce. Here the fleein keeng is supposed tae hae watcht a speeder swenging fae the tane side o the cove til the tither, that gied rise til the sayin "Gin at first ye no succeed, try, try, try again."

## Books an soorces

Acause o a legacy left til the pairish bi an umwhile residenter, Ann Hill, the archaeology an history o Kirkpaitrick Fleemin haes been studied in twa volumes baith publisht bi the Dumfriesshire and Galloway Natural History and Antiquarian Society:

* Roger Mercer and others, *Kirkpatrick Fleming Dumfriesshire: an Anatomy of a Parish in South West Scotland*, 1997

* Duncan and Sheila Adamson, *Kirkpatrick Fleming: On the Borders of History*, 2011

Mair recent information aboot the pairish is tae be fund at the Community Cooncil wabsteid. 

## References

## External links
*Websteid kirkpatrickfleminglife.org.uk
*Video footage o Bruce's Cove
Middlebie

**Middlebie** is a clachan an pairish in the historical coonty o Dumfriesshire in Dumfries an Gallowa, Scotland. It is aboot 2 mile east o Ecclefechan, an 6 mile nor'east o Annan, on the banks o the Middlebie Burn.

Middlebie Pairish conseests o the auncient pairishes o Middlebie, Pennersax (Pennersaughs), an Carruthers, unitit in 1609. Middlebie wis the seat o a Presbytery fae some time efter the Reformation until 1743. It wis then dividen tae form the Presbyterys o Langham an Annan. Middlebie Pairish is noo in the Presbytery o Annandale an Eskdale. It is boondit bi the pairishes o Tundergarth, Langham, Canobie, Hauf Morton, Kirkpaitrick Fleemin, Annan, an Hoddam.

The veelages o Eaglesfield, Middlebie, an Watterbeck lie within the pairish, wi Kirtlebrig on its soothren boond. Eaglesfield an Hottsbrig by Watterbeck hae primary schuils yet. The schuil at Middlebie closed in 1972, nearly 100  year efter it appent. The Eaglesfield biggin is noo juist ower a hunder year auld. The umwhile schuil in Watterbeck veelage, built aboot 1900, is noo the public haw. Eaglesfield's public haw wis built 1892-3. Middlebie's auld haw (a wuiden ex-airmy biggin, bocht in 1928) wis demolisht and a new ane built in 2001.

The West Coast Main Line railwey rins throu the pairish fae Lunnon tae Glesga. Afore the Caledonian Railway, the line haed a station at Kirtlebrig, whaur the writer Thomas Carlyle wad alicht afore walkin up tae his paurent's ferm at Scotsbrig abuin Middlebie. Fae Kirtlebrig the Solway Junction Railway ran doun tae Annan an across the Solway Viaduct tae Cumbria. It wis built tae transport airn uir til the Lanrikshire steelwarks.

In 1841 the population o the pairish wis 2,154 an aboot saxty o thir people wis haund-luim weavers. Thare wis inns an shaps an the Lime Warks Blacketridge. Tredsmen leetit in 1841 include jyners, snabs, cairters, strappers, gairdeners, mantie makkers, strae-hat makkers, etc. Nouadays, anely Eaglesfield haes yet a general store an a post office. In 1841, as weel as 73 fermers, 314 people wis employed as agricultural wirkers and 60 mair as servands.

## References
*Overview of Middlebie, *Gazetteer for Scotland*, School of GeoSciences, University of Edinburgh

## External links

*www.middlebieparish.co.uk Middlebie Parish History Group
Newbie, Dumfries an Gallowa

**Newbie** is a clachan in Annandale South, near Annan, in the historical coonty o Dumfriesshire in Dumfries an Gallowa, Scotland. It is hame tae a pharmaceutical warks belangin tae Phoenix Chemicals o Liverpuil.

The Great Trail, the Annadale Wey, haes a trailheid at Newbie Barns, a smaw pose o dwallins in Newbie.

## References

## External links
Rowanburn

**Rowanburn** is a clachan in Eskdale, in the historical coonty o Dumfriesshire in Dumfries an Gallowa in Scotland. It is locatit near Canobie, aboot 5 mile sootheast o Langham and aboot ae mile fae the Scots-English Mairch.

Rowanburn wis foondit as a coal minin community in the late 19t century tae hoose miners fae the Canobie coalfield. Thare is a memoral in the clachan til the noo-closed coal mines. Til the sooth is the Riddings Viaduct, a nine-span railwey viaduct built in 1864 for the Border Union Railway.

Several ferms in the aurie wis spulyit bi the 2001 Fit-an-mooth creesis that swith spreidit via the local fermstockin mercat in Langtoon in Cumbria.

The anely veelage shap, an gairden centre, closed in 2003.
Tynwald

**Tynwald**, (English: **Tinwald**)  is a veelage in the historical coonty o Dumfriesshire in Dumfries an Gallowa, Scotland. It lies a bit north o Locharbriggs, ootby o Dumfries. The veelage is near the umwhile RAF Tinwald Downs that is noo the Dumfries Aviation Museum.

## Tynwald Kirk

The kirk, built in 1769 on the steid o an earlier kirk, is on the side o Tynwald Hill an veesible fae the A701 road. The Barony and Rectory o Tynwald, afore an efter the Reformation, belangt til the Maxwell faimily that appyntit the vicars an later the meenisters. In 1504 Willelmus Black wis vicar o Tynwald. On 13 Julie 1619 Robert Maxwell wis served heir tae his faither, John Maxwell o "terris de Tynwald" in "Baroniam de Tynwald".

## Tynwald Mote

In the 15t century the Tynwald Mote wis the "caput" o legal heid o the barony, whaur sasine (possession) wis gien bi the ceremony o haundin the grantee, afore witnesses, a haundfu o yird an stane fae the *jead messuage called teh Mote near the church of Tynwald*.
## Namely fowk

* Sir William Paterson (1658-1719) - banker an treder, ane o the founders o the Bank o England, ane o the main proponents o the catastrophic Darien Schame.

* Brigadier-General John Charteris CMG DSO (1877-1946) - Breetish Airmy officer, Unionist Pairty Member o Pairlament for Dumfriesshire. He is buirit in the kirkyaird at Tynwald Kirk.

## References
Kirtlebrig

**Kirtlebrig** (English: **Kirtlebridge**) is a veelage in the historical coonty o Dumfriesshire in Dumfries an Gallowa, Scotland. It is locatit 5 mile nor'east o Annan, 3.1 nor'wast o Kirkpaitrick Fleemin, an awmaist ae mile sooth o Eaglesfield. The veelage is locatit whaur the A74(M) motorwey an the West Coast Main Line railwey cross the Kirtle Watter. The Kirtlebridge rail crash occurred at the station on 2 October 1872, and resulted in 12 deaths.

It haes ane public hoose, the Village Inn, that haes five lattin rooms for B&B. It is dug-freendly, and evenin baur meals is available. Thare is a quiz nicht ilka ither Monanday. The public hoose is closed on Wadensdays, ither days the public hoose appens at 7.00 pm.

Kirtlebridge railwey station on the main line unwhile served the veelage, an a nearby infaw merkit the starit o the Solway Junction Railway til Annan. The Kirtlebrig rail skroil occurt at teh station on 2 occurt at the station on 2 October 1872, and ootcam in 12 deiths. 

No faur fae the veelage is Bonshaw Tour an its mair recent neebourin hoose. The tour wis ane o a nummer o structurs built alang the mairch as pertection again raids bi the Breetish.

## References
Torthorwald

**Torthorwald** is a veelage an ceevil pairish in the historical coonty o Dumfriesshire in Dumfries an Gallowa, Scotland. It is locatit 3.7 mile east o Dumfries on the A709 road tae Lochmaben. The aurie wis the haudin o the de Torthorwald faimily until the end o the 13t century, whan the estate passt bi mairiage til the Clan Kirkpatrick. In 1418, William de Carleil mairit the Kirkpatrick heiress. He micht hae been the builder o Torthorwald Castle, that wis biggit aroond this time, possibly on tap o an earlier motte. Torthorwald wis upset as a burgh o barony in 1473. Torthorwald Castle wis occupee'd until 1715; anely taw o its waws staund yet, tae a hicht o aboot 59 fit.

The pre-Reformation kirk at Torthorwald belangt til the Trinitarian Freers o Fail Monastery in Ayrshire. The praisent pairish kirk wis biggit in 1782 on the site o this earlier steid. Torthorwald is noo within the unitit Pairish o Kirkmichael, Tynwald, an Torthorwald, that wis creatit in 1981. The 19th century missionar John Gibson Paton (1827-1907) growed up in Torthorwald. His evangelical wark in the New Hebrides (in whit is noo the kintra Vanuatu) is commemorated in the kirk yett piers.

Anither kenspeckelt biggin is a 19t century cruck-frame't an thackit cot. Replenisht in the 1990s, the cot is pertectit as a Category A leetit biggin an is mainteent bi a local heritage association. The veelage haes a hottle, a veelage haw, an umwile haed a primary schuil that closed in 2010. An Annual Tattie-Bockie Fun Day involves veelagers upsettin tattie-bockies in thair front gairdens.

## Transport

Thare is a frequent bus service tae Dumfries that taks aboot 15 meenits. The veelage wis umwhile served bi the nearby Racks railwey station that closed in 1965.

## References

CANMORE  :  http://www.scotlandsplaces.gov.uk/search_item/index.php?service=NAS&id=RHP3356
Amisfield

**Amisfield** is a veelage in the historical coonty o Dumfriesshire in Dumfries an Gallowa, Scotland. It is locatit aboot 5 mile north o Dumfries an neist til the A701 road fae Dumfries til Edinburgh. The veelage uised tae hae a railwey station, houiver it closed in 1952.

## References
Auchenmalg

**Auchenmalg** is a smaw clachan situatit on the shore o Luice Bay  in the pairish o Auld Luice, in the historical coonty o Wigtounshire in Dumfries an Gallowa, Scotland. The clachan conseests o a veelage haw, a public hoose cried the Cock Inn, an a caravan pairk cried Luce Bay Holiday Park. The main industrys in Auchemalg is fermin an tourism, thare is an acteeve dairy ferm an the caravan pairk sits abuin the sands whaur a wheen o brave sowels kemps again the cauld watter ilk year.

In recent years Auchenmalg haes been eikit wi the biggin o a nummer o new hames on umwhile agricultural laund.

## Archaeology

The Scots Canmore database leets a rowth o sites o archaelogical interest in the auries o Auchenmalg, includin:

* Black Cairn - that is thocht no tae be a cairn, bit a hainin that micht hae conteent biggins.

* Auchenmalg Brig Staundin Stane - that is thocht tae be a prehistoric state some 6.5 fit heich in a field that is veesible fae the road.

* Auchenmalg Bay Jet - the remeens o a pier or jet on the shore that wis built in stane an is veesible at law tide.

* Auchenmalg Hoose - the ruins o an umwhile big hoose in field, an veesible fae the road.

## References
Auldgirth

**Auldgirth** is a veelage on the A76 road in the historical coonty o Dumfriesshire, in Dumfries an Gallowa, Scotland. The veelage featurs the Auldgirth Inn, and the umwhile Auldgirth Primary School that closed in 2000. Oreeginal the woners o Auldgirth flitted til the schame, situatit neist til the A76, bit in recent years this haes eikit til the ootby auries acause o renewin programmes. The name Auldgirth is fae the Middle English leid *ald(e) girth*, meanin "auld girth". At ae-time it had a mannit railwey station, situatit ae mile sooth o the veelage, juist afore the clachan o Dalswintoun. Carse Loch an Freers Carse kintra-hoose hottle is locatit nearby.

## References
The Aird, Dumfries an Gallowa

**The Aird** (English: **Aird**, Scots Gaelic:*An Àird*) is a clachan in the historical coonty o Wigtounshire in Dumfries an Galloway, Scotland. It is 2.5 mile east o Stranrawer an ae mile wast o Castle Kennedy. Ae mile tae the wast o The Aird is Brig o Aird.

## References
Browhouses

**Browhouses** is a clachan in the historical coonty o Dumfriesshire in Dumfries an Gallowa, Scotland. 

Browhooses is locatit near Gretna. This clachan wis the hame o the Coulthard faimily for awmaist 200 year.
Tynron

**Tynron** is veelage an ceevil pairish in the historical coonty o Dumfriesshire in Dumfries an Gallowa, Scotland. It lies in a howe o the Shinnel Watter, 2 mile fae Minnyhive.

At Tynron Doun thare can be seen the ditches an rampairts o a Roman Airn-Age hillfort.

The name Tynron is likely fae the Cumbric leid *din rhón* meanin "lance-fort".

## Namely fowk

* James Shaw (1826-1896) - dominie, writer

* Rev Prof James Williamson (1725-1795) - mathemateecian, jynt foonder o the Ryal Society o Edinburgh.

## References

## External links

* Tynron Glen by John Shaw
* Tynron Parish
Duncol

**Duncol** (English: **Duncow**) is a clachan in the ceevil pairish o Kirkmahoe in the historical coonty o Dumfriesshire in Dumfries an Gallowa, Scotland. Locatit in the centre o the pairish, Duncol wis a veelage in the 18t an 19t centurys, an wis umwhile its maist populous sattlement. At the time whan the First Statistical Account of Scotland wis written the veelage haed atween 150 an 200 residenters. By the time o the Third Statistical Account thare wis anely five hooses in the veelage. It haes haed a schuil syne at least in appent in 1878 an haes a roll o 24. The veelage post office closed in 1952.

The name Duncol, first recordit in 1250, is o Celtic oreegin, representin either the Cumbric *dīn* + *coll* or the Scots Gaelic *dùn-choll*, baith meanin "fort o hazels".

## References